tomron87/hebrew-wikipedia-sentences-corpus huggingface dataset:
עם היווסדה של החברה היו הביטלס חתומים עדיין על חוזה הקלטות שסגר אפשטיין לפני מותו עם החברות הבנות של EMI פארלופון בבריטניה וקפיטול רקורדס בארצות הברית.
בחוזה הקלטות חדש שחתמה הלהקה הסכימו החברות EMI וקפיטול להפיץ את תקליטי אפל רקורדס עד לשנת 1975. EMI המשיכה להחזיק בזכויות לתקליטי הביטלס בעוד שהם הופצו תחת תווית אפל רקורדס, אולם קידומת מספרם הקטלוגי היה האות R המסמלת את תקליטי פארלופון שבבעלות EMI.
אפל רקורדס היא בעלת הזכויות לכל הקלטות וידאו וקליפים של הביטלס.
בשנת 1974, בעת הליכי הפירוק של להקת הביטלס, פסק בית משפט כי 80% מרווחי תקליטי הביטלס (כלהקה) יעברו לאפל רקורדס ואילו כל אחד מארבעת חברי הביטלס יקבל 5% מן הרווחים.
תקליטים רגילים ותקליטונים של אפל רקורדס נשאו על התווית הדפס של תפוח עץ ירוק מבריק מסוג גרני סמית.
התווית זכתה לתשומת לב מחודשת בסוף שנות ה-80, כאשר הקלטות הביטלס יצאו לאור בתקליטורים.
בשנות ה-90 הוציאה החברה את The Beatles Anthology.
חברת המחשבים אפל היא בעלת שם דומה וגם לה לוגו בצורת תפוח.
כבר בשנת 1978 (שנה לאחר הקמתה של חברת המחשבים) תבעה אותה החברה האם של אפל רקורדס, אפל קורפס, על הפרת סימן מסחר.
בשנת 1981 הגיעו החברות לפשרה: חברת המחשבים תורשה להשתמש בשם, אולם בתחום המחשבים בלבד ולא בתחום המוזיקה והבידור.
עם השנים גבר השימוש ביכולות עיבוד הקול במחשבי אפל, מה שגרם לחברת המוזיקה לתבוע את חברת המחשבים על הפרת ההסדר.
בשנת 1991 הגיעו החברות להסדר נוסף.
ברבות השנים נכנסה חברת המחשבים גם לתחומי הבידור: לדוגמה, חנות המוזיקה המקוונת iTunes.
בשנת 2006 שבה ועלתה חברת אפל רקורדס לכותרות כאשר סכסוך שנמשך לאורך שנים בינה לבין חברת המחשבים אפל הגיע להכרעת בית המשפט העליון באנגליה.
החל מגרסה 7 של מערכת ההפעלה Mac OS Classic מופיע קובץ קול בשם Sosumi, המכיל צליל מוזיקלי קצר.
שם הקובץ (נשמע באנגלית כמו "so sue me"- תבעו אותי), הוא בדיחה פנימית על אפל רקורדס.
אפל רקורדס החתימה מגוון רחב של אמנים בסגנונות שונים, בין הבולטים שבהם: להקת באדפינגר, ג'יימס טיילור, מרי הופקין ובילי פרסטון.
אפל רקורדס החתימה אף אמנים מוזיקליים מחוץ לזרם המרכזי, ואשר בלטו בתחומי עשייה מוזיקלית ייחודית.
כך הוחתמה תזמורת כלי הנשיפה הבריטית The Black Dyke Mills Band, אנסמבל הג'אז The Modern Jazz Quartet, אמנית האוונגרד (ושותפתו לחיים של ג'ון לנון) יוקו אונו, המוזיקאי ההודי הקלאסי ראווי שנקר, והמלחין האנגלי הקלאסי ג'ון טאוורנר.
אמנים אחרים עם קשרים לביטלס
אפל מרטיני (מאנגלית: Apple Martini, מרטיני תפוחים), המוכר גם כאפלטיני (Appletini), המורכב מ-45 מ"ל וודקה, 15 מ"ל שנאפס תפוחים או קלבדוס ו-15 מ"ל קואנטרו.
ניתן להחליף את הקואנטרו ב-30 מ"ל מיץ תפוחים ולהוסיף 30 מ"ל סאוור.
את המרכיבים מנערים היטב בשייקר, מוזגים לכוס מרטיני מקוררת, ומקשטים בפלח תפוח ודובדבן.
משקה דומה, "ראמפלטיני", הוא העתק של אפל מרטיני, שם במקום הוודקה, מערבבים בו רום.
אפל מרטיני הוכן לראשונה בעיירה גלרנד, על ידי ברמן אירי בשם ברי לאוורן בסוף שנות ה-70.
בסדרת הקומדיה שני גברים וחצי, מרבה אלן להזמין את הקוקטייל הזה.
אפלאסיון הוא כינוי מקור המוגדר ומוגן לפי החוק, בו משתמשים כדי לציין היכן גדלו הענבים בהם משתמשים לייצור יין; לסוגים אחרים של מזון יש אפלאסיונים גם כן.
הגבלות נוספות החלות על האפלאסיון פרט לגבולות גאוגרפיים הן: הגדרת סוג הענבים המותרים, תנובת ענבים מקסימלית, רמת אלכוהול וגורמי איכות אחרים, ניתן גם לציין אותם לפני שמו של האפלאסיון על-גבי תווית היין.
החוקים המגדירים את האפלאסיון תלויים במדינה בה מיוצר היין.
מסורת אפלאסיון היין היא עתיקה מאוד.
ניתן למצוא את ההתייחסויות העתיקות ביותר בתנ"ך, שם נזכרים היין של השומרון, היין של הכרמל והיין של עמק יזרעאל.
מסורת זו של האפלאסיונים ממשיכה לאורך העת העתיקה וימי הביניים, אם כי לא נחקקו שום חוקים רשמיים.
היסטורית, אזור הכרמים הבלעדי (והמוגן) הראשון, היה קיאנטי באיטליה ב-1716 ושיטת הסיווג הראשונה הייתה בחבל טוקאי, הונגריה ב-1730.
ב-1935 נוסד המכון הלאומי לכינויי מקור (INAO), כחלק ממשרד החקלאות הצרפתי, על-מנת ליצור את מערכת הסיווג בצרפת.
באזור עמק הרון, הברון פייר לה רואה, עורך-דין וכורם של יין שאטונף-די-פאף, השיג הכרה חוקית של אפלאסיון קוט די רון (Côtes du Rhône) ב-1937. חותמת כינוי המקור המבוקר (Appellation d'Origine Contrôlée), נוצרה וקיבלה תוקף רשמי בחוק הצרפתי בשנות החמישים, שנות השישים ושנות השבעים.
למרות העובדה שהמכון הלאומי לכינויי מקור נוצר רק ב-1935, חבל שמפניה נהנה ממעמד גאוגרפי מוגן של אפלאסיון כחלק מחוזה מדריד (1891), ההסכם קובע שרק יין תוסס שמיוצר בשמפניה וממלא אחר אמות המידה המוגדרות שנקבעו ככינוי מקור מבוקר יכול לשאת את השם שמפניה.
זכות זו אושרה מחדש בחוזה ורסאי, בתום מלחמת העולם הראשונה.
גרמניה היא יוצאת דופן בין המדינות יצרניות היין מכיוון שמערכת הסיווג היוקרתית ביותר שלה, הדרגות השונות של Prädikatswein, מבוססים על בשלותם של הענבים, אם כי מוגדרים בנוסף לכך גם כינויי מקור גאוגרפיים.
היסטורית, מערכת סיווג הכרמים הראשונה הייתה בחבל טוקאי, הונגריה, ב-1730. הכרמים חולקו לשלוש קטגוריות בהתאם לסוג האדמה, החשיפה לשמש, והפוטנציאל לפתח את פטריית בוטריטיס סינריאה.
תת-החלוקה הייתה: יינות מדרגה ראשונה, דרגה שנייה ודרגה שלישית.
צו שהוציא בית הבסבורג ב-1757 ייסד את מחוז תפוקת היין המוגדר בטוקאי.
שיטת האפלאסיון השלישית בוותיקותה, אחרי קיאנטי וחבל טוקאי נעשתה בפורטוגל ב-1756, ועסקה ביין פורט, שהופק באזור עמק הדורו.
האפלאסיונים של קנדה כוללים את קולומביה הבריטית ואונטריו.
קולומביה הבריטית מחולקת לארבעה אזורי גידול גפנים (Designated Viticultural Areas ובראשי תיבות: DVAs).
עמק אוקאנאגן (Okanagan), האי ונקובר, קניון פרייזר ונהר סימילקאמין (Similkameen).
אונטריו כולל ארבעה DVAs: חצי האי ניאגרה, חופה הצפוני של ימת אירי, פלי איילנד (Pelee Island) ומחוז פרינס אדווארד (Prince Edward County).
שתי הפרובינציות לוקחות חלק ב"ברית איכות סוחרי היינות" (Vintners Quality Alliance ובראשי תיבות: VQA), שמתבססת על הדגם של התקינה האירופית.
אזורי גידול הגפנים בארצות הברית (American Viticultural Area ובראשי תיבות: AVA).
הדרישה היחידה לשימוש בסימון AVA על-גבי תווית היין היא ש-85% מהיין צריך להגיע מענבים הגדלים בגבולות השטח הגאוגרפי של ה-AVA.
אזור ה-AVA הראשון בארצות הברית היה באוגוסטה, מיזורי, ב-1980. האפלאסיון של אוגוסטה משתרע על-פני 39 קילומטרים רבועים של שטח אדמה ליד נהר מיזורי, שממתן את הטמפרטורות ומעניק אקלים אופטימלי לגידול גפן היין ויטיס ויניפרה.
אפל סטור היא רשת חנויות קמעונאיות של חברת אפל שעיקר המכירות שלה הם מוצרי מחשבים ואלקטרוניקה.
בחנות נמכרים כל מחשבי מקינטוש, תוכנות, אייפודים, אייפדים, אייפונים, אביזרי צד שלישי ומוצרי אלקטרוניקה אחרים כמו Apple TV.
כמה חנויות של הרשת בעלות פרופיל גבוהה מציגות זירה למצגות ולסדנאות, וגם סטודיו לאימון בשימוש במוצרי החברה.
כל החנויות מציעות ללקוחות שלהם "Genius Bar" ("דלפק הגאונים") לתמיכה טכנית ולתיקונים.
על-פי כתבה בעיתון הניו יורק טיימס, רון ג'ונסון, סגן נשיא בכיר לשעבר של הפעילות הקמעונאית בחברת אפל, אחראי "להפיכת רצפת מכירות המחשב המשעממת לחדר משחקים מלוטש במלא גאדג'טים".
נכון לפברואר 2014 לאפל יש 423 חנויות קמעוניות ב-15 מדינות: 255 בארצות הברית, 37 בבריטניה, 29 בקנדה, 21 באוסטרליה, 19 בצרפת, 14 באיטליה, 13 בגרמניה, 10 בסין, 10 בספרד, 7 ביפן, 3 בשווייץ, 3 בהונג קונג, 3 בשוודיה, 2 בהולנד, 1 בברזיל ו-1 בטורקיה.
נוסף להן, ניתן למנות גם את חנויות האונליין (זמינות ב-41 מדינות),עם מכירות גלובליות בסך של 16 מיליארד דולר של סחורות בשנת 2011.
פתיחת חנויות והשקת מוצרים הפכה לאירוע מיוחד בקרב מעריצי אפל.
יום הפתיחה או ההשקה מושך אלפי קונים שקמים השכם בבוקר ואפילו מהלילה ומחכים לפתיחה של החנות.
אפל הכריזה לראשונה על פתיחת רשת חנויות במסיבת עיתונאים במאי 2001. מנכ"ל החברה, סטיב ג'ובס, הודיע כי החברה תפתח 25 חנויות ברחבי ארצות הברית.
עד אז הסתמכו מכירותיה של החברה על מכירה דרך קמעונאיות אלקטרוניקה, מפיצים ועל אתר האינטרנט של החברה.
2 החנויות הראשונות של אפל נפתחו זמן קצר אחר כך.
בשנת 2003 פתחה את החנות הראשונה שלה מחוץ לארצות הברית ביפן.
בעקבות ההשקעה ביפן פתחה אפל חנויות במדינות: בריטניה, קנדה, איטליה, אוסטרליה, סין, הונג קונג, שווייץ, גרמניה, צרפת, ספרד, הולנד, שוודיה, ברזיל וטורקיה.
בשנת 2010 הוכרז על מאמץ עיקרי להגדיל את מספרת המכירות בסין במקביל לפתיחת חנות בשאנגחאי.
פתיחת החנות בהונג קונג הייתה פתיחת החנות ה-100 של אפל מחוץ לארצות הברית שנפתחה ב-24 בספטמבר 2011. בסך הכל, בסוף אותה שנה, הפעילה 361 חנויות ברחבי העולם בהם 36 אלף עובדים.
בדצמבר 2011 פתחה הרשת את החנות הגדולה ביותר שלה עד אז, בתחנת גרנד סנטרל בניו יורק, שהייתה החנות החמישית שלה בעיר.
בפתיחה נכחו כ-4,500 לקוחות, אותם שירתו 315 עובדי החנות.
בספטמבר 2020 פתחה חנות צפה לחופי מרינה ביי בסינגפור.
החנות המוקפת כולה במים, נבנתה מ-114 לוחות זכוכית שמחוברים באמצעות 10 מחיצות אופקיות, וכוללת גם חדר ישיבות הממוקם מתחת לפני המים, המיועד לפגישות בין מפתחים ויזמים לבין אנשי צוות של אפל.
עד סוף שנת 2007 חברת "ידע מחשבים" הייתה המפיצה הרשמית של מוצרי אפל בישראל, אותם מכרה דרך מספר רשתות קמעונאיות.
בינואר 2008 רכשה חברת "iDigital" את הנציגות והודיעה על פתיחת חנות למוצרי אפל בקניון רמת אביב.
החנות נפתחה ב-18 בספטמבר 2008. בהמשך פתחה עוד כ-15 חנויות, הם עצבו בדומה לרשת "אפל סטור", אך אינם חלק מהרשת.
ב-2011, בהליך משפטי שהתנהל בבית המשפט המחוזי בנצרת, אף הבהירה אפל העולמית כי אינה מכירה ב-iDigital כנציגתה הרשמית בישראל.
בקיץ 2018 ניהלה קבוצת עזריאלי מגעים עם אפל על פתיחת חנות רשמית שלה בקניון שבקומת הקרקע של מגדל עזריאלי שרונה בתל אביב.
אולם במרץ 2019 הודיעה כי נסוגה מהתוכניות לפתיחת החנות לאחר שקבוצת עזריאלי לא הסכימה לתנאים שהציבה אפל ולעלויות הכספיות הנלוות.
חנות המפעל של אפל ממוקמת בקמפוס של אפל ברחוב "לולאה אינסופית" בניין מספר 1 (One Infinite Loop).
זוהי חנות העובדים המקורית של אפל והיא פתוחה לציבור הרחב.
החנות אינה מוכרת מחשבים או איפודים של אפל וגם אין בה מעבדת תיקון למוצרים שאפל מייצרת, אך זוהי החנות היחידה של אפל שבה מוכרים חולצות, כובעים ו"מרצ'נדייז" (סחורות נלוות) אחרות עם הלוגו של אפל.
מוצרי אפל נמצאים בחנות בתצוגה וניתן לקנות תוכנות ואביזרים נלווים.
אפל מפות הוא יישום מובנה במערכת ההפעלה iOS של המכשירים מבית חברת אפל, ומציע דרכי הגעה ליעדים, עדכוני תנועה, בתי עסק בסביבה ותכונות נוספות.
יישומון המפות היה זמין במערכת ההפעלה של האייפון מאז שחרורו של האייפון הראשון, ב-29 ביוני 2007, ובמשך השנים הוא הופעל על ידי גוגל מפות.
מצב זה השתנה ב-11 ביוני 2012 כשסקוט פורסטל, בכיר לשעבר באפל, הכריז בכנס המפתחים העולמי של אפל (WWDC) על iOS 6. בגרסה זו עלה יישום המפות בפיתוחה של אפל, שהסתמך על נתונים שסופקו על ידי TomTom, יצרנית הולנדית של מערכות ניווט, ו-AutoNavi, חברת מיפוי סינית, למפות של סין.
מהלך זה בא במסגרת מאמציה של אפל להתחרות במערכת ההפעלה אנדרואיד ובגוגל מפות.
בשנה הראשונה אחרי שפורסם, בוצעו ביישומון כמה עדכונים כדי לפתור בעיות שהתעוררו אחרי ההשקה.
עדכונים אחרים כללו הוספת תמונות לוויין והרחבת אפשרויות הניווט לערים נוספות.
ב-2013 אפל ביצעה כמה רכישות שנועדו לחזק את היישום, כך למשל היא רכשה את HotStop, יישום ניווט, וחברות נוספות.
בכנס המפתחים של שנת 2013, אפל הכריזה על גרסה חדשה של מפות, שכללה עיצוב חדש לצד הוספת אפשרויות של צפייה במסך מלא, מצב לילה, עדכוני תנועה בזמן אמת, ניווט להולכי רגל והוספת מקומות חשובים.
השקת הגרסה החדשה ב-18 בספטמבר לוותה גם בהשקת אייפון 5s, שכלל שבב תנועה חדש המזהה אם המשתמש הולך או נוסע.
באותו כנס, אפל הכריזה על גרסת דסקטופ של היישום למחשבי MacOS, שיצאה יחד עם הגרסה החדשה.
אפל הציגה גם את האפשרות של "סיורים", שמאפשרת למשתמשים להיעזר ב-FlyOver, ותכונות נוספות.
שנה מאוחר יותר, ב-24 באפריל 2015, עם השקת ה-Apple Watch, הפך היישום לזמין גם עבורו, והוא מציע אפשרויות ניווט דרך השעון.
ב-8 ביוני 2015, בכנס WWDC של אותה שנה, קרייג פדריגי, סגן נשיא הנדסת תוכנה באפל הכריז כי הגרסה החדשה של iOS 9 תביא עמה ניווט בתחבורה ציבורית בערים מסוימות ברחבי העולם.
בנוסף, אפל הוסיפה את הפונקציה "בסביבה", שמאפשרת למצוא נקודות עניין שונות בקרבת המשתמש.
כמו כן, העדכון הוסיף את האפשרות לשינוי אוטומטי של המסלול במקרה של עיכוב.
בשנת 2016, במסגרת iOS 10, נוספו תכונות חדשות דוגמת הצעות ליעדים, קביעת מקום החניה האחרון של המשתמש וכן שופרה אפשרות הניווט צעד-אחר-צעד.
בתחילת 2018 אפל הכריזה כי היישום יאפשר למשתמשים למצוא תחנות לשכירת אופניים ב-175 ערים ברחבי העולם.
בקיץ אותה שנה הכריז מנהל היישום, אדי קיו, על תוכנית להחלפת המפות, שנבנו עתה מהבסיס והשתמשו לצורך כך במידע שאפל אספה ממשתמשים לאורך ארבע שנים.
בנובמבר אותה שנה אפל חשפה כי היא תשלח צוותים למקומות שונים דוגמת לוס אנג'לס, סן פרנסיסקו וסנטה קלרה כדי לשפר את הוראות ההליכה של היישום.
עוד היא הודיעה כי בכוונתה לפרוס את מכוניות המיפוי שלה ברחבי ארצות הברית ובריטניה כדי לשפר את הנתונים ולאסוף פרטים למפות.
במהלך אירוע WWDC ביוני 2020 אפל הכריזה כי בריטניה, אירלנד וקנדה יקבלו גם הן את המפות המעודכנות שנבנו על ידה.
בספטמבר אותה שנה התווספו ליישום הוראות ניווט באופניים בערים מסוימות בעולם.
כמו כן הוצגה התכונה "אפל מבט מסביב", שבדומה לגוגל תצוגת רחוב מאפשרת לצפות ברחובות באמצעות תמונה פנורמית שלהם.
ב-7 ביוני 2021 קיבלו גם ספרד ופורטוגל את המפות החדשות של היישום.
ב-10 בספטמבר אותה שנה פורסמו המפות המעודכנות גם באיטליה.
עם שחרור iOS 15 בספטמבר 2021, שודרגו המפות באמצעות מידע נוסף על נתיבים ותחבורה ציבורית, הוראות ניווט במציאות רבודה, גלובוס שמציג מידע על מדבריות ויערות, מצב לילה, כרטיסי מקום חדשים ודיווח על תקריות בדרכים.
באוקטובר 2020 פורסם כי חברת אפל מפעילה בישראל מכוניות צילום כדי לאפשר את תכונת אפל מבט מסביב בישראל.
על פי הפרסומים, במרץ 2021 סיימה החברה לצלם את כל הרחובות במדינה.
ביולי 2024, אפל השיקה יישום רשת לשירות.
עם שחרור הגרסה החדשה לקהל הרחב ב-19 בספטמבר 2012, הועלו כלפי היישום ביקורות חריפות של משתמשים ופרשנים רבים, שמתחו ביקורת על ספג היעדר תכונות חשובות שהיו כלולות בגוגל מפות, דוגמת תצוגת-רחוב וניווט בתחבורה ציבורית.
בנוסף, משתמשים התלוננו על השגיאות ביישום.
דווחו מקרים כמו ציון מיקום לא נכון של אפל סטור בסידני, אוסטרליה; ציון עיר שלמה כבית חולים; ציון משתלה כשדה תעופה; ומציאת מיקום של תחנת דלק קרובה למשתמש שהיה במרחק של 76 קילומטרים לכיוון ההפוך.
תצוגות תלת-מימד שמופיעות במפות היו מעוותות לחלוטין במקרים מסוימים, כולל מבנים מעוותים כמו גשר ברוקלין או מגדל אייפל.
בחלקים מסוימים של העולם, תצוגת הלוויין הייתה מכוסה לחלוטין בעננים.
בתגובה לביקורות הקשות, אפל פרסמה הצהרה, ובה הבטחה לפעול לשיפור היישום ותודה על המשוב מהלקוחות.
ב-28 בספטמבר 2012 פרסם מנכ"ל אפל, טים קוק, התנצלות על התקלות ביישום והציע כי משתמשי iOS 6 ישתמשו בשירותי מפות חלופיים או באתרי אינטרנט, תוך כדי שאפל עובדת על תיקון התקלות.
בחודש אוקטובר 2012, סקוט פורסטל, המנהל האחראי על תוכנת המפות באפל, פוטר מתפקידו.
פורסטל דיווח כי סירב לחתום על מכתב ההתנצלות שפורסם באתר החברה ושהיו לו עימותים עם מנהלים אחרים.
ביישומי המפות, כמו בזו של Google, ישנם 3 סוגים של תצוגת מפות: תמונה ימנית: לווין.
תמונה אמצעית: משולב- גם לווין וגם רגיל.
תוכנית אפיקים היא תוכנית להעצמה דתית וערכית, ברוח הציונות הדתית, של בתי ספר בחינוך הממלכתי-דתי.
התוכנית מתמקדת בתלמידי כיתות ט' ו-י'.
בשנה הראשונה לפעולתה השתתפו בה שמונה בתי ספר, בשנה השנייה צורפו שישה נוספים, ובשנת הלימודים תשע"ח היא מופעלת בארבעים ושלושה בתי ספר, רובם תיכונים מקיפים דתיים בפריפריה.
מפעילים את התוכנית האגף לחינוך ממלכתי-דתי במשרד החינוך, וקרן חרו"ת (חברה רווחה ותרבות) מייסודו של הרב ד"ר דניאל טרופר.
המנכ"ל הוא הרב יהודה פולישוק מנהלת התוכנית היא רוחמה ווגל (בעבר הקימה ונהלה את התוכנית יונית יעקובוביץ).
מטרת התוכנית לחזק את בתי הספר מבחינה דתית, ולהעצים את התהליך החינוכי, באמצעות הסתכלות חינוכית כוללת ופיתוח תלמיד בעל עמוד שידרה דתי ערכי ולימודי.
היא מחזקת את העשייה החינוכית הלא פורמלית, בכיתה כקבוצה ולכל תלמיד כפרט.
באמצעות העצמת האווירה הערכית בבית הספר, שואפת התוכנית לשפר גם את ההישגים בלימודים.
היא מעודדת את התלמידים להציב יעדים שאפתניים ולפעול להשגת חלומותיהם.
תהליך השינוי מושג בעבודה מול כלל מרכיבי בית הספר - המנהל, צוות המורים, והתלמידים.
מורה אחד בכל בית ספר ממונה לרכז התוכנית.
הרכז והמנהל משתתפים בימי לימודים מטעם התוכנית - 12 מפגשים בשנה הראשונה, ושישה מפגשים בשנה החל מן השנייה השנייה.
המפגשים נועדו להענקת כלים להובלת השינוי, והם מספקים חוויה רוחנית, ויוצרים שותפות עם מנהלים אחרים כקבוצת תמיכה והזדהות.
מנחה מטעם אפיקים מלווה את המנהל והרכז ומסייע להם לבנות תוכנית ייחודית לבית הספר, לפיתוח הצוות החינוכי ודרכי הפעולה מול התלמידים.
דגש מיוחד ניתן להעצמת צוות בית הספר, ולהכשרתו להובלת תהליך חינוכי של קידום ערכי ודתי לתלמידים, ולבנית "גאוות יחידה" למוסד.
הכשרת המורים נעשית באמצעות השתלמויות, פעילויות ומפגשים.
הלימוד הוא עיוני וחווייתי, ומטרתו רענון אישי, החזרת האמון בכוחם וביכולתם של המורים, והעמקת מחויבותם האישית לבית הספר ולתלמידים גם בתחום הדתי.
בכיתות ט' ו-י' בבתי הספר פועלים מדריכי אפיקים, רובם סטודנטים, המציגים לתלמידים מודל להזדהות ויוצרים איתם קשרים אישיים.
המדריך מקדיש לכיתה מספר שעות בשבוע.
שעה אחת היא שיעור לכל הכיתה בנושא העצמת הזהות הדתית, הערכית, היהודית והישראלית, תוך שימוש בחוברת הדרכה ובה מערכי שיעור, ושאר השעות מוקדשות לשיחות אישיות עם התלמידים.
בנוסף, המדריכים שותפים בפעילויות בית הספר, ובהן שבתות סמינריון, ערב שירי לוחמים, ערבי כיתה, וטקסים.
הם מקבלים הדרכה צמודה ממלווי אפיקים, ומשתתפים בימי הכשרה שנועדו לתת להם כלים לשיחות אישיות, לעמידה מול כיתה ולהבין את האתגר הנדרש בבניית זהות.
גולת הכותרת של התוכנית הן חבורות לימוד תלמידים ותלמידות שמגיעים בשעות הערב ללימוד ל"שמה" - עבודה על המידות, לימוד תורה, פרשת שבוע ועוד, הכח של הקבוצה, התמיכה והמדריך מסייעים לתלמידים להתחבר לעולם הדתי ממקום בריא ונורמלי- כיום פועלות יותר מ70 קבוצות ברחבי הארץ.
אפיקסבן (בלועזית: apixaban, שם מסחרי: אליקוויס eliquis) היא תרופה נוגדת קרישה הניתנת במתן דרך הפה ושייכת לקבוצת תרופות נוגדות קרישה המכונות "נוגדי הקרישה הפומיים החדשים" (באנגלית New Oral AntiCoagulants או בקיצור NOACs).
בישראל רשומות 3 תרופות ממשפחה זאת (השתיים האחרות הן דביגטראן וריברוקסבאן).
תרופות אלו מהוות אלטרנטיבה לתרופה שנקראת וארפרין הידועה יותר בשם המסחרי קומדין.
היתרון העיקרי של נוגדי הקרישה הפומיים החדשים מול קומדין הם שהם אינם מצריכים ניטור של רמות INR בדומה לקומדין, אינם דורשים בדיקות כלשהן נוספות הנדרשות לניטור התרופה, וכמו כן פעילותם נוגדת הקרישה איננה מושפעת מתזונה, כפי שקומדין מושפע.
עם זאת, צריך לזכור, שבהיותם נוגדי קרישה, כולם מביאים את המטופל לסיכון לדימומים ותופעות לוואי הקשורות בדימומים עלולות להתרחש גם עם אפיקסבן ושאר נוגדי הקרישה הפומיים החדשים.
אפיקסבן אושרה על ידי ה-FDA בשנת 2012 בעקבות שני מחקרים שנעשו על התרופה בהשוואה לקומדין (מחקר ARISTOTLE) ובהשוואה לאספירין (מחקר AVERROES).
תהליך קרישת הדם הוא תהליך מורכב ובו משתתפים הרבה גורמים כימיים במערכת הדם.
פקטור X (פקטור 10) הוא אנזים שמיוצר בכבד ומשתתף בתהליך קרישת הדם.
פקטור X עובר שפעול לפקטור Xa שהוא האנזים הפעיל, שגורם להפיכה של פרותרומבין לתרומבין.
תרומבין גורם ליצירת קריש על ידי שפעול טסיות הדם ויצירת קריש דם, ובעקבותיו נוצר פיברין.
אפיקסבן מעכבת את הפעילות של פקטור Xa, ובכך מונעת את יצירת תרומבין ועוצרת את תהליך הקרישה.
אפיקסבן היא התרופה השנייה שיצאה ממשפחה זאת של נוגדי קרישה המעכבים את פקטור Xa, כאשר התרופה הראשונה הייתה ריברוקסבן.
אפיקסבן אושר על ידי משרד הבריאות הישראלי להתוויות הבאות:
מניעת שבץ ותסחיף סיסטמי בחולים מבוגרים עם פרפור פרוזדורים שאיננו על רקע מסתמי, שיש להם אחד או יותר מגורמי סיכון (כגון: היסטוריה של שבץ או אירועים מוחיים חולפים), גיל מעל 75 שנים, יתר לחץ דם, סוכרת ואי ספיקת לב).
טיפול ומניעה של פקקת ורידים
טיפול ומניעה של תסחיף ריאתי
דימום - אף על פי שבהשוואה לקומדין, אפיקסבן פחות גורמת לדימומים תוך-גולגולתיים, עדיין יכולים להיות דימומים כאלו משימוש בתרופה.
ככלל, חשוב לעקוב אחרי דימומים ואם הם מופיעים לדווח על כך לרופא.
הדימומים על רקע אפיקסבן יכולים להיות דימומים קטנים וחולפים אבל יכולים להיות גם דימומים גדולים, שמחייבים התייחסות רפואית (כגון דימומים בעיניים, דימום מהחניכיים ודימומים בפי הטבעת או בצואה).
הדימומים יכולים להיות גם דימומים בשתן (שתן אדמדם או ורוד) וגם דימומים מהנרתיק.
אנמיה יכולה להתרחש על רקע הטיפול בתרופה.
חשוב לעקוב אחרי רמות הברזל וההמוגלובין בדם, ובמיוחד במקרים של חיוורון או עייפות.
תופעות לוואי נוספות כוללות בחילה (הרגשת חולי, תופעת לוואי שכיחה של התרופה), גרד, ירידה בלחץ הדם אשר עלולה לגרום לתחושת עילפון או לדופק מואץ, שינויים בבדיקות דם כמו תוצאות תפקודי כבד חריגות (תופעות לוואי לא שכיחות) ועוד.
אפל ווטש הוא קו של שעונים חכמים המעוצבים, מפותחים, ומשווקים על ידי חברת אפל.
השעון הוא צמיד כושר המשתמש בשירות של החברה, "בריאות" עם שילוב של iOS ומוצרים ושירותים אחרים של אפל.
אפל ווטש מסתמך על חיבור אלחוטי ל־אייפון כדי לבצע רבות מתפקודי ברירת המחדל שלו, כגון שיחות ושליחת מסרונים.
עם זאת, שבבי Wi-Fi בכל הדגמים של אפל ווטש מאפשרים לשעון החכם להיות מוגבל בתכונות קישוריות מהטלפון בכל מקום שבו רשת ה־Wi-Fi זמינה.
שעוני Apple Watch Series 3 LTE מסוגלים לשמש ללא צורך להיות מחובר באופן עקבי ל־iPhone, למרות שה־iPhone עדיין נדרש להגדיר את המכשיר.
שעוני הדור הראשון, Series 1 ו־2, דורשים iPhone 5s או עם מערכת ההפעלה iOS 11 ואילך; דגמי סדרה 3 ו־LTE המאוחרים, דורשים iPhone 6 ואילך עם iOS 11 ואילך.
האפל ווטש שוחרר ב־24 באפריל 2015 והפך במהרה למכשיר הלביש הנמכר ביותר, עם 4.2 מיליון יחידות שנמכרו ברבעון השני של שנת הכספים 2015.
הדור השני של אפל שעונים שוחרר בשני שלבים בספטמבר 2016: Apple Watch Series 1 ו־Apple Watch Series 2, בעוד הופסקו דגמי הדור הראשון להיות זמינים.
Apple Watch Series 3 שוחרר ב־22 בספטמבר 2017 לצד הפסקת זמינותם של דגמי Apple Watch Series 2.
המטרה של אפל ווטש הייתה לשפר את השימושים באייפון תוך כדי סיפוק כמה תכונות חדשות נוספות למשתמש.
קווין לינץ' נשכר על ידי אפל כדי ליצור טכנולוגיה לבישה עבור פרק כף היד.
הוא אמר: "אנשים נושאים את הטלפונים שלהם איתם ומסתכלים על המסך כל כך הרבה.
אנשים רוצים את רמת ההתחייבות הזו.
אבל איך אנחנו מספקים את זה בצורה קצת יותר אנושית, קצת יותר ברגע שאתה עם מישהו?".
תהליך הפיתוח של אפל התקיים באופן סודי, עד שמגזין Wired חשף כמה החלטות בנושא העיצובים הפנימיים שנעשו.
שמועות העריכו שמכשיר לבוש שפותח על ידי אפל עד שנת 2011, שהגה את המכשיר כגרסה של ה־אייפוד שתהיה סביב פרק כף היד של המשתמש, ותשולב עם סירי.
ב־10 בפברואר 2013 דיווחו שני העיתונים "הניו יורק טיימס" ו"וול סטריט ג'ורנל" כי אפל החלה לפתח שעון חכם מבוסס iOS עם תצוגה מעוקלת.
ב־12 בפברואר 2013 דיווחה חברת החדשות בלומברג כי הפרויקט החכם של אפל היה "מֵעֵבֶר לשלב הניסוי בהתפתחותו", וצוות של לפחות 100 מעצבים עבד על הפרויקט.
דּוּחוֹת נוספים במרס 2013 ציינו כי חברת אפל תכננה לשחרר את המכשיר עד סוף השנה.
בחודש יולי 2013, דיווחה חברת Financial Times כי אפל החלה להעסיק עובדים נוספים לעבוד על השעון החכם, וכי היא מתכוונת לשחרור קמעונאי אפשרי בסוף 2014.
באפריל 2014, מנכ"ל אפל, טים קוק, אמר ל"וול סטריט ג'ורנל" שהחברה תכננה להשיק קטגוריות מוצרים חדשות בשנה זו, אבל לא לחשוף פרטים כלשהם.
ביוני 2014, סוכנות הידיעות רויטרס דיווחה כי הייצור צפוי להתחיל בחודש יולי, לשחרור באוקטובר.
ב־9 בספטמבר 2014, במהלך אירוע עיתונאי שבו הוצג גם ה־iPhone 6, המוצר החדש הוצג על ידי טים קוק כ"פרק הבא בסיפור של אפל" עם סרטון שהתמקד בעיצובו ובשילובים השונים של רצועות וכיסויים מעוצבים שיהיו זמינים לצרכנים.
אחרי הצגת הווידאו, נשמעו באולם מחיאות כפיים ממושכות ותשואות, כשטים קוק הופיע שוב על הבמה עם השעון.
קוק הסביר כי אפל ווטש היה "שעון מדויק, דרך אינטימית חדשה לתקשר מפרק היד שלך, מקיף בריאות ומכשיר כושר".
בהשוואה למוצרים אחרים של אפל ושעונים חכמים מתחרים, השיווק של אפל ווטש התמקד יותר בפרסום המכשיר כאביזר אופנה; פרסום 12 דפים עבור אפל ווטש בגיליון של מגזין ווג שהתמקדו בעיקר על שילובים שונים של עיצובי השעון והרצועות, והפחיתו את ההתמקדות בהיבטים הטכנולוגיים.
מאוחר יותר התמקדה אפל בתכונות הבריאות והכושר שלה, כשהיא מתחרה מול צמידי כושר ייעודיים לפעילויות, ועם watchOS 3, הורחבה האפשרות למעקב כושר עבור משתמשים בכיסאות גלגלים, שיתוף חברתי ביישומון הפעילות ויישומון 'נשימה' כדי לעודד תשומת לב.
ב9-במרץ 2015 מנכ"ל אפל, טים קוק, הציג לראשונה באירוע בסן פרנסיסקו את אפל ווטש, שהיה מוצר החומרה הראשון שפותח על ידי אפל תחת ניהולו.
הזמנות מראש עבור אפל ווטש החלו להתקבל ב־10 באפריל 2015, ותאריך ההשקה הרשמי היה ב־24 באפריל.
המכשיר לא היה ממותג כ"iWatch" (אשר ישים אותו בשורה עם קווי המוצרים הקיימים שלו, כגון אייפוד, אייפון ו־אייפד), עקב התנגשויות סימני מסחר באזורים מסוימים; בארצות הברית, הסימן המסחרי "iWatch" נמצא בבעלות OMG Electronics – שמימנו את המכשיר תחת אותו שם, והוא בבעלות האיחוד האירופי על ידי חברת אירי פרובנדי.
בחודש יולי 2015, Probendi תבע את חברת אפל על הפרת סימן מסחרי, בטענה כי באמצעות פרסום מילות מפתח במנוע החיפוש של Google, זה גרם שמודעה פרסומית לאפל ווטש יופיע בדפי תוצאות החיפוש כאשר משתמשים חיפשו את המונח המסחרי "iWatch".
ב-30 באפריל דווח העיתון "וול סטריט ג'ורנל" כי אפל מצאה פגמים באחד הרכיבים החשובים של אפל ווטש, מה שגרם לה לצמצם לזמן מה את המלאי של המכשיר החדש.
בתחילה, אפל ווטש לא היה זמין בחנויות הפיזיות של אפל – Apple Store.
החל מ־10 באפריל 2015, לקוחות יכלו לקיים פגישות עבור הצגת המכשיר והתאמתו, אבל המכשיר לא היה במלאי עבור רכישה פיזית, והיה צריך להזמינו באינטרנט.
באתר CNET העריכו כי ההפצה בצורה הזו נועדה כדי למנוע תורים ארוכים, באזורי חנויות Apple Store,עקב ביקוש גבוה.
דגמים נבחרים של אפל ווטש היו זמינים בכמויות מוגבלות בבוטיקים יוקרתיים ומשווקים מורשים של אפל.
ב־4 ביוני 2015, הודיעה אפל כי היא מתכוונת להחזיק במלאי של דגמי אפל ווטש במיקומים הקמעונאיים שלה.
ב־24 באוגוסט 2015, הודיעה חברת המכירות בסט ביי כי היא תתחיל להחזיק במלאי אפל ווטש בחנויות שלה עד סוף ספטמבר.
גם חברות הסלולר T-Mobile US ו־Sprint הודיעו על כוונתה להציע את דגמי אפל ווטש דרך חנויותיה.
ב־9 בספטמבר 2015 השיקה אפל קבוצת משנה חדשה של אפל ווטש בשיתוף פעולה עם בית האופנה הרמס.
אוסף זה, המכונה "Apple Watch Hermès", מגיע בגוף נירוסטה עם רצועות עור מעוצבות בסגנונות ייחודיים מהרמס.
בשנה שלאחר מכן, השיקה אפל קבוצה נוספת של אפל שעונים בשיתוף עם נייקי המכונה "Apple Watch Nike+".
שתי קבוצות המשנה הן בעלות תכונה נוספת בפנים השעון וברצועות הבלעדיות הממותגות שלהם, אבל שעוני אפל אלה מתפקדים באותה הצורה כמו שאר שעוני אפל, עם הרצועות הרגילות.
אפל ווטש יצא למכירה בהודו ב־6 בנובמבר 2015. המכשיר הושק גם בצ'ילה, בפיליפינים, באינדונזיה ובדרום אפריקה.
אפל ווטש זמין בגרסאות מרובות, נבדלות על ידי שילובים שונים של כיסויים ורצועות להחלפה.
Apple Watch Series 4 זמין בשני גדלים: ו־, הגדלים המחליפים את הגדלים של הדגמים הקודמים – ו .
העיצוב של השעון לא השתנה באופן משמעותי מאז שחרורו, כך שהרצועות והאביזרים להתאמה אישית, תואמים בדרך כלל עם כל שעוני Apple בעלי גודל השיוך ( מתאים גם ל־, ו־ מתאים גם ל־).
מעטפת השעון כוללת מנגנון המאפשר את החלפת הרצועות.
עבור קלט, השעון כולל "כתר דיגיטלי", אשר יכול לבצע גלילה או זום בעת סיבובו, ולחיצה עליו תחזיר את המשתמש למסך הבית, וכן מסך מגע בעל תכונות טכנולוגיית כמו Force Touch של אפל, מה שהופך אותו רגיש ללחץ ומסוגל להבחין בין הקשה ללחיצה.
בשעון גם יש כפתור בצד שבו ניתן להשתמש כדי להציג יישומים בהם היה שימוש לאחרונה ולגשת ל־Apple Pay, שירות התשלומים של Apple.
החברה משערת את אורך חיי הסוללה של המכשיר למשך 18 שעות של שימוש מעורב.
אפל ווטש נטען באמצעות טעינה אינדוקטיבית, באמצעות כבל הדומה לכבל MagSafe ממשפחת המחשבים הניידים MacBook.
אם הסוללה של השעון מתרוקנת לפחות מ־10%, המשתמש מקבל התרעה ומוכן לאפשר מצב "שמירת כוח", המאפשר למשתמש להמשיך לקרוא את השעה בלבד במשך 72 שעות נוספות.
השעון חוזר למצב המקורי כאשר הוא נטען.
אפל לא משווקת במפורש את הדור הראשון של אפל ווטש כבעל עמידות למים, ומצהירה כי הוא יכול לעמוד בפני כתמי מים (כגון גשם ושטיפת ידיים), אך אינה ממליצה על הטבילה (רמת אטימות IPX7).
עם זאת, בדיקות חיצוניות על ידי חברת The Iconfactory ואחרים חשפו כי אפל ווטש יכול לתפקד כאשר שקוע בתנאים שונים (כגון שחייה), למרות שמסך המגע שלו "בלתי יציב" כאשר הוא שקוע.
Apple הציגה רמה גבוהה של התנגדות למים עם שחרורו של Apple Watch Series 2, והמכשיר הוכרז במפורש כמתאים לשחייה וגלישה.
הדור הראשון של אפל ווטש, המכונה בדיבור "Series 0", משתמש במערכת על שבב S1 בעל ליבה אחת.
בשעון זה לא מובנה שבב GPS, במקום זה, השעון מסתמך על נתוני המיקום מה־iPhone.
הוא משתמש במפעיל ליניארי שנקרא "מנוע טפטי" לספק משוב פיזי כאשר התראה או הודעה מתקבלת, והוא משמש למטרות אחרות על ידי יישומים מסוימים.
השעון מצויד בחיישן קצב לב מובנה, אשר משתמש בשני אינפרא אדום ונורות LED גלויות ופוטודיודות.
בכל הגרסאות של הדור הראשון של אפל ווטש יש 8GB של שטח אחסון; מערכת ההפעלה מאפשרת למשתמש לאחסן עד2GB של מוזיקה ו־75MB של תמונות.
כאשר אפל ווטש הוא מקושר עם אייפון, ניתן לגשת לכל המוזיקה הזמינה באייפון ולשלוט בה.
תמיכה בתוכנה עבור אפל ווטש הראשון הסתיים עם watchOS 4.3.2.
לדור השני יש שני סוגים של שעונים.
ל־Series 1 יש גרסה של המעבד Apple S2 עם ה־GPS המוסר כמו ב־Apple S1P.
יש לו מחיר התחלתי נמוך יותר מאשר שעונים של הדור הראשון.
ל־Series 2 יש מעבד ליבה כפולה Apple S2, עמידות למים עד 50 מטרים, תצוגה כפולה בהירה, ומקלט GPS.
הדור השלישי של אפל ווטש כולל מעבד מהיר יותר, ה־S3 בעל הליבה הכפולה, Bluetooth 4.2 לעומת 4.0 בדגמים ישנים יותר, מד גובה מובנה למדידת עליות במדרגות, הגדלת נפח ה־RAM, וזמינות בגרסה עם הקישוריות הסלולרית, LTE.
סירי, הבינה המלאכותית של האייפון, מסוגלת לדבר ב־Apple Watch Series 3 בשל מהירות עיבוד מוגברת של השעון.
Apple Watch Series 3 לא תואם עם מכשירי iPhone 5, ונדרש מכשיר iPhone 5S ואילך עבור דגם ה־GPS בלבד, או iPhone 6 ואילך עבור הדגם התומך בתקשורת סלולרית.
הוצג במהלך האירוע המיוחד של Apple ב־2018, שנערך בתיאטרון סטיב ג'ובס בקופרטינו, קליפורניה.
מערכת האק"ג קיבלה אישור ממשרד המזון והתרופות האמריקאי, פעם ראשונה עבור מכשיר צרכני, ונתמכת על ידי איגוד הלב האמריקני.
התקן זה יכול גם לזהות נפילות באופן אוטומטי וליצור קשר עם שירותי חירום, אלא אם כן המשתמש מבטל את השיחה היוצאת.
המיקרופון הועבר לצד ההפוך בין הכפתור הצדדי לבין הכתר הדיגיטלי כדי לשפר את איכות השיחה.
שינויים אחרים כוללים את הכתר הדיגיטלי המשלב משוב פיזי עם Apple Haptic Engine וכולל את השבב האלחוטי החדש המעוצב על ידי אפל – W3.
הדור החמישי של אפל ווטש הוצג במהלך האירוע המיוחד של Apple לשנת 2019. הוא כולל תצוגת Always-on יחד עם מסך חסכוני באנרגיה המתרענן בקצב נמוך של פעם בשנייה.
תכונות חדשות נוספות כוללות יכולת קיום שיחות חירום בינלאומיות ביותר מ-150 מדינות, מעבד S5, חיישן סביבה משופר ומצפן.
גם הזיכרון הפנימי של המכשיר הוכפל ל-32 ג'יגה-בייט.
Apple Watch רצה על מערכת ההפעלה watchOS, שממשקיו מבוססים סביב מסך בית עם סמלי יישומים מעגליים.
במערכת ההפעלה ניתן לנווט באמצעות מסך המגע או את הכתר בצד השעון.
במהלך הופעת הבכורה שלו, הדור הראשון של Apple Watch הצטרך להיות מותאם עם iPhone 5 ואילך ופועל עם iOS 8.2 ואילך; גרסה זו של iOS הציגה את אפליקציית Apple Watch, המשמשת לפרסום Apple Watch, קישורו עם ה־iPhone, התאמה אישית של הגדרות ואפליקציות טעונות, וכן הדגשת אפליקציות תואמות מ־App Store.
ה־Apple Watch מסוגל לקבל הודעות, הודעות ושיחות טלפון באמצעות iPhone מותאם.
"מבטים" אפשרו למשתמשים להחליק בין דפים המכילים תצוגות של מידע דמוי יישומון; עם זאת, תכונה זו הוחלפה על ידי מרכז בקרה חדש.
אפליקציות ברירת המחדל של Apple Watch מתוכננות ליצור אינטראקציה עם עמיתיהם ב־iOS, כגון דואר, טלפון, יומן, iMessage, מפות, מוזיקה, תמונות, תזכורות, שלט רחוק (אשר יכול לשלוט ב־ iTunes, ב־Apple TV, במניות ובארנק).
באמצעות יישומוני הפעילות והאימון, משתמש יכול לעקוב אחר הפעילות הגופנית שלו ולשלוח נתונים חזרה ל־iPhone לשימוש באפליקציית הבריאות שלו ובתוכנה אחרת המותאמת ל־HealthKit.
עם watchOS 3, תזכורות, בית, מצא את החברים שלי, קצב הלב, ו"נשימה", נוספו יישומים רבים.
עם שחרורו של watchOS 4 ו־Apple Watch Series 3, התמיכה ב־iPhone 5 נגמרה, והתמיכה מאז ל־watchOS 4 היא רק מ־iPhone 5S ואילך עם iOS 11 ואילך.
שעוני Apple Watch שעדיין פועלים עם watchOS 3 ואחורה, עדיין תומכים ב־iPhone 5. יתר על כן, WatchOS 5 לא יתמוך בדור הראשון של Apple Watch (השעון שלפני Series 1, "Series 0").
WatchOS 6.0 שוחררה ב-19 בספטמבר 2019. נוספה אפליקציות חדשות: אפליקציה למעקב אחר המחזור החודשי, אפליקציה למדידת רעש (תמיכה מסדרה 4 ומעלה), תזכורות קוליות ועוד.
WatchOS תומך ביישומי צד שלישי; יישום WatchKit פועל ברקע על iPhone כמו סיומת היישום, בעוד קבוצה של משאבי ממשק משתמש מקומיים מותקנים על Apple Watch.
לפיכך, אפליקציות WatchOS חייבות להיות מקובצות באפליקציית iOS המתאימה להן, והן מסונכרנות עם השעון באופן ידני או באופן אוטומטי עם התקנת אפליקציית הטלפון.
החל מ־1 ביוני 2016, אפליקציות השעון החדשות המותרות ב־App Store יהיו אלה שפותחו רק עם ערכת ה־SDOS של watchOS 2 (ואילך); לא ניתן להשתמש בשפות של צד שלישי או ב־SDK כדי לפתח אפליקציות.
ב-2021, חברת הטכנולוגיה הישראלית Endless Technologies, השיקה את Wristcam - המצלמה הראשונה המותאמת לאפל ווטש
נכון לאוקטובר 2018, חמישה דורות וחמש סדרות של Apple Watch פורסמו.
דגמי Apple Watch חולקו לחמישה "אוספים":
הם נבדלים על ידי שילובים של כיסויים, רצועות, ופני שעון בלעדיים:
Apple Watch מגיע עם כיסויי מאלומיניום או מנירוסטה, ורצועות שעון שונות (רק נירוסטה הוצע עבור Apple Watch 1st gen).
Apple Watch Sport הגיע עם כיסויי מאלומיניום, רצועות ספורט או רצועות ארוגות ניילון.
Apple Watch Nike+ מגיע עם כיסויי אלומיניום ורצועות ספורט של נייקי או לולאות ספורט.
Apple Watch Hermes משתמש בכיסויי נירוסטה ורצועות שעונים של הרמס שעונים (כולל גם רצועת הספורט הכתומה הבלעדית של הרמס).
Apple Watch Edition הגיע עם כיסויי קרמיקה ורצועות שונות (הדור הראשון של Apple Watch Edition השתמש ב־18 קרט של צהוב או זהב ורדים).
דגמי Apple Watch Series 1 היו בעבר זמינים רק עם כיסויים ורצועות ספורט מאלומיניום.
דגמי Apple Watch Series 3 and Series 4 נמכרים גם בגרסאות המאפשרות את יכולת הסלולר LTE.
כל דגם של Series 3 מגיע בגודל של 38 או 42 מ"מ, כשהשעון הגדול יותר הוא בעל סוללה טובה יותר.
Series 4 עודכנה למודלים של 40 ו־44 מ"מ, בהתאמה.
לכל דגם יש אפשרויות צבע שונות.
מוצעים רצועות המיוצרות על ידי אפל הכוללות רצועות ספורט צבעוניות, לולאת ספורט, רצועת ארוגות ניילון, אבזם קלסי, אבזם מודרני, לולאת עור, לולאת מילאנו, ואת צמיד הקישור.
Series 5 היא הסדרה הראשונה המאפשרת Always On Display.
המעבד הוחלף ב-S6 וכן כמות הזיכרון היא 32GB.
סדרה זו מאפשרת טעינה מהירה וניצול טוב יותר של הבטריה.
בעקבות ההודעה, היו ההופעות הראשוניות של משקיפי הטכנולוגיה ושל תעשיית השעונים מגוונות; השעון זכה לשבחים על ידי כמה מהם על "העיצוב, היכולות הפוטנציאליות והתועלת העתידית" ואילו אחרים הציעו ביקורת על אותם היבטים.
קרן ההון סיכון, מארק אנדריסן, אמר כי הוא "לא יכול לחכות" כדי לנסות זאת.
הביוגרף של סטיב ג'ובס, וולטר איזקסון, תיאר אותו כ"מגניב מאוד "ודוגמה לטכנולוגיה עתידית" הרבה יותר מוטבעת בחיינו".
עם זאת, Evan Dashevsky של מגזין PC אמר שזה לא הציע שום דבר חדש במונחים של פונקציונליות לעומת 360 Moto, למעט הודעות רטט להתאמה אישית.
בחודש נובמבר 2014, Apple Watch היה רשום על ידי זמן כאחד מ־25 ההמצאות הטובות ביותר של 2014.
ביקורות ראשוניות עבור המכשיר היו בדרך כלל חיוביות עם כמה אזהרות.
הסוקרים שיבחו את היכולת הפוטנציאלית של השעון להשתלב בחיי היומיום ואת העיצוב הכולל של המוצר, אך ציינו נושאים של מהירות ומחירים.
סוקרים רבים תיארו את השעון כפונקציונלי ונוח, תוך שהוא מציין גם כישלון להציע פונקציונליות פוטנציאלית רבה כמו טלפונים חכמים קודמים.
פרהאד מאנג'ו מהניו יורק טיימס הזכיר את עקומת הלמידה התלולה של המכשיר, וציין כי נדרשו לו "שלושה ימים ארוכים, לעיתים מבלבלים ומתסכלים", כדי להתרגל לצפייה ב־watchOS 1, אבל אהב אותה לאחר מכן.
חלק מהמבקרים השוו זאת גם למוצרים מתחרים, כגון מכשירי Android Wear, וטענו כי "בתור שעון חכם, בסופו של דבר הגיוני".
עם זאת, לדברי ג'פרי פאולר מ-"וול סטריט ג'ורנל", "הסוללה חיה עד החיוב היומי שלה, אבל לפעמים רק בקושי," ואחרים השוו את זה ל־Samsung Gear 2, אשר "מטייל בשלושה ימים של שימוש מתון".
טים בראדשו מהפייננשל טיימס השתמש במספר יישומים במשך מספר ימים.
הוא הגיע למסקנה כי אין "יישום הורג" עד כה מלבד לספר את הזמן, שהוא הפונקציה הבסיסית של שעון יד בכל מקרה.
בעת שימוש ב־Apple Watch, חלק מהמשתמשים דיווחו בעיות באמצעות תכונה ניטור לב עקב תנאי עור קבוע, כולל קעקועים.
שעונים אלו משתמשים בטכנולוגיית phototopthysmography (PPG) אשר מנצל את נוריות LED ירוק למדוד את קצב הלב.
כדי למדוד את קצב הלב של המשתמש, השעון מהבהב אור ירוק מן נורות ה־LED על העור ורושמת את כמות האור הזה שנספג על ידי פיגמנט אדום של הדם.
עם זאת, בנסיבות מסוימות העור עשוי שלא לאפשר את ספיגת האור להיות לקרוא כראוי ובכך לספק תוצאות לא מדויקות.
חלק מהמשתמשים התלוננו על כך שהלוגו והטקסט על גבו של דגם Apple Watch Sport, בעיקר גרסה אפורה בחלל, יכולים להישחק בקלות.
אנליסטים פיננסיים הציעו הערכות מכירות מוקדמות של כמה מיליוני עד 34.7 מיליון דולר בשנה הראשונה.
אפל עצמה נערכה לייצר בין 30 ל-40 מיליון יחידות בשנה הראשונה.
טים בחארין (מגזין "טיים") סיכם את רוחב התגובות, כותב כי 'אין מספיק מידע עדיין לקבוע כיצד המוצר הזה יעלה בגורלם כשזה סוף סוף יגיע לשוק בשנה הבאה'.
בשל חוסר האספקה של החומרים, המשלוח של Apple Watch התעכב מרגע השקת ההזמנה הראשונית שלו, מיום 10 באפריל 2015. כתוצאה מכך, רק 22 אחוזים של שעוני אפל שהוזמנו בהזמנה מוקדמת, נשלחו בארצות הברית במהלך סוף השבוע לאחר תאריך השחרור.
ההערכה היא שאפל קיבלה כמעט מיליון הזמנות של Apple Watch בארצות הברית במהלך שש השעות הראשונות של תקופת ההזמנה המוקדמת ב־10 באפריל 2015, ולאחר מכן נמכרו הזמנות נוספות, והחברה תפתח הזמנות בחודש יוני.
דו"ח מאוחר יותר על ידי אנליסט אמר כי Apple Watch כבר הניב 10 מיליארד דולר במהלך השנה הראשונה שלה.
אפל לא חשפה את נתוני המכירות של Apple Watch.
לפי הערכות של IDC, אפל העבירה מעל 12 מיליון יחידות בשנת 2015. בסוף 2016, ותיק של תעשיית השעונים השווייצרית טען שאפל מכרה כ־20 מיליון שעונים ונתח שוק של כ־50 אחוזים.
ברבעון הרביעי של 2017 מכירות השעונים החכמים של אפל הצליחו לעקוף את מכירות מספר השעונים שמכרה כל תעשיית השעונים של שווייץ; ו-2019 הייתה השנה המלאה הראשונה שבה מכרה אפל יותר שעונים מהיצרניות השווייציות.
אפל מיוזיק (Apple Music) הוא שירות מוזיקה המבוסס על סטרימינג מבית אפל, השירות הוכרז במהלך כנס WWDC ב-2015 והושק עם מערכת ההפעלה iOS 8.4 ב-30 ביוני 2015 לציבור הרחב.
לשירות יש מעל 30 מיליון משתמשים משלמים בארצות הברית, ועל כן הוא שירות המוזיקה עם הכי הרבה משתמשים משלמים בארצות הברית.
אפל מיוזיק עוצב ופותח מחדש לאחר רכישת Beats Music של ד"ר דרה.
השירות נועד להתחרות בשירותי המוזיקה בסטרימינג כמו Spotify ופנדורה מאחר שכמות הרכישות בחנות ה-iTunes שלה הלכה ופחתה ורבים מן המשתמשים התחילו לעבור לצרוך מוזיקה בסטרימינג במנוי חודשי.
אפל הכריזה כי השירות יוצע ל-3 חודשי ניסיון חינם ולאחר מכן השירות יוצע כמנוי חודשי בעלות של 9.99 דולר ליחיד ו-14.99 דולר לעד 6 אנשים.
בישראל המחיר עומד על 20 ש"ח לחודש ליחיד ו-30 ש"ח לחבילה המשפחתית שמציעה עד 6 אנשים.
השירות כלול כחלק מאפליקציית המוזיקה מ-8.4 iOS וכחלק מתוכנת המדיה ה-iTunes בה למשתמש יש גישה למעלה מ-60 מיליון שירים הזמינים להזרמה מיידית ולגישה לספרייה ממכשירים אחרים באמצעות שירות ה-iCloud.
בנוסף הציגה אפל את שירות Beats 1 רדיו המשדר מוזיקה ב-LIVE 24/7 ביותר מ-100 מדינות ובו משדרים בין היתר אברו דרדן (Ebro Darden) מניו יורק, זו לוו (Zane Lowe) מלוס אנג'לס וג'וליה אדנוגה (Julie Adenuga) מלונדון.
שירות ה-For You מציג מדי יום שירים חדשים ופלייליסטים לפי המלצות העורכים.
שירות ה-Connect שירות בה האמנים משתפים את המעריצים בקטעי וידאו, מילים והופעות.
שירות ה-NEW מתבסס על חנות ה-iTunes ובחירת העורכים בה מוצגים מדי יום שירים קטעי וידאו ואלבומים חדשים.
ב-3 באוגוסט 2016 הושק השירות בישראל.
ב-30 בנובמבר 2018 הוכרז כי Apple Music יהיה זמין ברמקול החכם של אמזון, Amazon Echo, לאחר שבעבר היה זמין רק ברמקול של אפל עצמה, HomePod.
בדצמבר 2022 הוכרז Apple Music Sing - אפשרות קריוקי לשירים נבחרים.
אפיתרפיה הוא תחום ברפואה האלטרנטיבית העוסק ברפואה על ידי דבורים וכוורות.
האפיתרפיה משתמשת בתוצרי דבורת הדבש, כולל דבש, פולן דבורים, חלות דבש, פרופוליס, מזון מלכות וארס הדבורה ועוד מוצרים פחות מוכרים כגון לחם דבורים, שעשוי מפולן ודבש.
באפיתרפיה עושים שימוש בכ-17 מוצרים שעשויים מגוף הדבורה או המלכה.
תומכי השיטה טוענים שביכולתה להיטיב ולרפא מצבים בריאותיים שונים, הטענות אינן נתמכות על ידי רפואה מבוססת ראיות.
הפרסום המדעי הראשון בעניין טיפול באמצעות ארס דבורים הופיע בשנת 1850 בצרפת והתייחס לשיגרון, אך ישנם אזכורים קודמים לשימוש בדבורים בתנ"ך, בקוראן ואפילו בדתות ההינדואיסטיות הקדומות.
היפוקרטס, רופא ביוון העתיקה שנהוג לראותו כאחד מאבות הרפואה המודרנית, הגדיר את ארס הדבורים כ"תרופה מסתורית".
רופא ממוצא צ'כי בשם פיליפ טרץ' (Filip Terč; 1844–1917), שחי באימפריה האוסטרו-הונגרית, נחשב כאחד מחלוצי המחקר על אפיתרפיה, ובמיוחד טיפול בארס דבורים.
טרץ' פרסם מחקר בשם "דוח על הקשר המיוחד בין עקיצות דבורה וראומטיזם" (Ueber eine merkwürdige Beziehung des Bienenstiches zum Rheumatismus) בשנת 1888. פופולריות הנושא בתקופה מאוחרת יותר מיוחסת לצ'ארלס מראז (Charles Mraz; 1905–1999), דבוראי מוורמונט, ארצות הברית, במהלך שישים השנים האחרונות.
הטיפול באמצעות ארס הדבורים נקרא B.V.T - BEE VENOM THERAPY, והוא אחד ממספר טיפולים במסגרת התחום השלם הנקרא אפיתרפיה.
בטיפול BVT מתבצעות עקיצות דבורים מבוקרות כאמצעי לעידוד המערכת החיסונית ולטיפול בבעיות פרקים ובמחלות דלקתיות.
טיפולים נוספים כוללים אינהלציות בדבש לפתרון בעיות אסתמה, נרות שעווה החולצים את פקקי הדונג מאוזני ילדים, טיפולים קוסמטיים וטיפולים תזונתיים שונים.
ברחבי העולם קיימות מרפאות ובתי חולים המטפלים באפיתרפיה.
ראשון האפיתרפיסטים בישראל היה משה אלמליח – ביולוג ומרפא אלטרנטיבי.
לפני התחלת הטיפול מבצעים למטופל בדיקת אלרגיה השוללת אפשרות של אלרגיה לעקיצות דבורים.
החשיפה לכמות הארס היא הדרגתית כך שהחשיפה לארס הדבורים לא תהיה פתאומית והמערכת החיסונית של המטופל תורגל בטיפול.
עוקץ הדבורה מורכב ממחט תת-עורית, שני שרירים ושק ארס.
כשהמחט חודרת מבעד לעור היא נתפסת בבשר ושני השרירים סוחטים באופן אוטומטי את השק.
בכל עקיצה מוזרק כ-0.1 מיליליטר של ארס אל הרקמה העקוצה.
במהלך הטיפול מונחות הדבורים על נקודות הדיקור המוכרות מהרפואה הסינית לאורך המרידיאנים.
במקרים של דלקת מפרקים נעקץ המטופל באזור המודלק עצמו בנוסף לדיקור בנתיבי אנרגיית הצ'י.
במהלך כל טיפול מונחות הדבורים על איברים שונים של המטופל, לעיתים אף עשרות דבורים במהלך טיפול אחד.
אורכה של סדרת טיפולים לחולים בבעיות כרוניות הוא לרוב כשלושה חודשים והמטופל נחשף לכ-150 עד 200 עקיצות במשך כל הטיפול במינון שהולך ועולה.
ישנם מטופלים הלוקים במחלות שדורשות טיפול יומי קבוע והם עוקצים את עצמם על ידי שימוש בדבורים החיות בכוורת נישאת המכילה 100 עד 200 דבורים ונקראת "מלונית".
נטען כי החומר הזר המוחדר לגוף באפיתרפיה מעורר את המערכת החיסונית, מיועד לסובלים ממחלות שונות הפוגעות במערכת החיסונית, דלקות ומחלות ניווניות, וגם בעיות בריאותיות אחרות, כגון תסמונת המעי הרגיז, שלבקת חוגרת, מצבים של לחץ דם גבוה, טרשת נפוצה, מיגרנה, אסתמה ועוד מחלות שונות.
כמו כן מיוחסות לאפיתרפיה יכולות להקל על סוגים שונים של כאב, לשפר את הבריאות הכללית ואף להגיע לעצירה של ההידרדרות הגופנית ולהחלמה.
טענות אלו לא נתמכות על ידי הוכחות רפואיות.
אף על פי שדבש ותוצריו הנלווים נמצאים תחת מחקר כאמצעים אפשריים לטיפול בסרטן, לפי האגודה האמריקנית לחקר הסרטן, "אין מחקרים קליניים בבני אדם המוכיחים כי ארס דבורים או תוצרים אחרים של דבורת הדבש נמצאו יעילים במניעה או בטיפול בסרטן".
נוירולוגים חוקרים ועורכים ניסויים בעקיצות, למשל פרופסור אבשלום מזרחי, ביוכימאי שחקר את נושא האפיתרפיה וכתב ספר שנקרא "מהדבש ועד העוקץ", בו הוא בוחן את תחום האפיתרפיה מכיוונים מדעיים והוליסטיים שונים.
שיטת טיפול זו נהוגה לא רק בבני אדם אלא גם בבעלי חיים.
וטרינרים ברחבי העולם משתמשים בארס דבורים שנחלב מהדבורים ונשמר בהקפאה לצורך טיפול בדלקות פרקים אצל כלבים וסוסים.
אפיריט כחול-כיפה (שם מדעי: Ifrita kowaldi) היא ציפור שיר קטנה, המין היחיד במשפחת האפיריטיים (Ifritidae).
היא מצויה בטבע רק ביערות גינאה החדשה.
בעבר הייתה חלק מהמשפחות וונגות ומונרכיתיים אך כעת מסווגת כמשפחה עצמאית.
אורכה של ציפור זו 16.5 ס"מ והיא בעלת נוצות חומות-זהובות עם "כיפה" כחולה המפוספסת בשחור.
לזכרים ישנו כתם לחיים לבן, בעוד לנקבות הוא צהוב.
המקור אפור ומחודד מעט והזנב קצר.
היא חיה ביערות הגשם של גינאה החדשה על עצים ומחפשת עם מקורה זחלי חרקים וחרקים איטיים שונים.
באופן מוזר נוצותיה של ציפור זו מכילים רעלנים היכולים לגרום לגירויים למי שבא עם הנוצות במגע.
דבר זה נגרם בעיקר ממזונם של הציפורים מחיפושיות רעילות מהסוג Choresine.
אפיתט (מיוונית: ἐπίθετον, epitheton, הטיה של ἐπίθετος, epithetos, "לייחס, להוסיף") הוא שם תואר או ביטוי תיאורי המתלווה לעיתים תכופות לשמו של אדם, של מקום, או של דבר, או מופיע במקומו.
דוגמאות: אלפרד הגדול, סולימאן המפואר, אכילס קל הרגל, אדוארד המודה, מרי העקובה מדם.
אפיתט יכול גם להתלוות לשם של דמות בדויה, ושל אל.
יש המשתמשים במילה "אפיתט" כלשון נקייה לציון מילה או ביטוי מעליבים, משמיצים או מזלזלים.
מספר מתקני לשון הסתייגו מהשימוש הזה במילה "אפיתט" ומתחו עליו ביקורת.
בבלשנות, אפיתט יכול להיות רק מטפורה, שבמהותה מצומצמת ודחוסה לכדי תמורה.
אפיתט לפעמים קשור בשמו של אדם או מופיע במקום שמו, בתור מה שיכול להיות מתואר ככינוי או שם חיבה.
הקישור בין אפיתט לבין שם העצם שלו מחייב שימוש רב-שנים וזיהוי תרבותי מבוסס.
לא כל תואר הוא אפיתט.
אפיתט מזוהה בעיקר כאשר תפקידו הוא דקורטיבי בעיקרו, כגון השימוש באפיתט "זאוס מקבץ העננים" עבור זאוס, לא בהקשר של יצירת סערה על ידי זאוס אלא ככינוי המוצמד אל שמו אוטומטית, גם מחוץ להקשר.
כך גם אצל אתנה, המכונה "האלה אפורת העיניים", וכן לגבי אלים וגיבורים אחרים בסיפורי האיליאדה של הומרוס, נעשה שימוש באפיתט כדי למלא משקלים.
אפל ישראל בע"מ היא חברה פרטית ישראלית שנוסדה בנובמבר 2011 ועוסקת בפיתוח וייצור שבבים לאייפונים, אייפדים ומחשבי אפל.
לחברה משרדים בהרצליה פיתוח ובפארק מתם שבחיפה.
מלוא מניותיה מוחזקות על ידי חברת אפל האמריקאית שממוקמת בקליפורניה.
בדצמבר 2011 רכשה אפל את חברת "אנוביט" הישראלית, שעסקה בפיתוח שבבים, תמורת כ-390 מיליון דולר.
עם הרכישה סגרה אנוביט את מחלקת פיתוח כונני ה-SSD שלה במהלך שגרר אחריו פיטורי עובדים.
בשנת 2012 הכריזה חברת אפל העולמית בהובלתו של ג'וני סרוג'י על הקמתו של מרכז הפיתוח הראשון שלה שמחוץ לגבולות ארצות הברית, בישראל.
ומינויו של אהרון אהרון למנכ"ל מרכז זה שכונה בתחילה "Herzliya Development Center".
בנובמבר 2013 רכשה אפל את חברת הסטרטאפ הישראלית "פריימסנס" שעסקה בפיתוח חיישן לזיהוי תלת־ממדי של גוף האדם, תמורת 360 מיליון דולר.
ביולי 2022 הודיעה החברה על פתיחת מרכז פיתוח בירושלים.
פריימסנס פיתחה חלק משמעותי בטכנולוגיית ה-Face ID שמשמשת לזיהוי פנים במכשירי האייפון.
אפל מחזיקה בסניף מכירות הפונה לשוק העסקי בישראל, ולמשווקיה המורשים, כגון: א.ל.מ, iDigital, C-Data, BUG, iStore, Ivory, KSP, i-cell.
פיתוח וייצור מוצרי חומרה כגון: שבבים, בקרי זכרונות פלאש מבוססי טכנולוגיית MSP (Memory Signal Processing).
אפל היא סדרת טלוויזיה גרמנית מסוגת מותחן ומדע בדיוני.
זוהי סדרה מקורית של נטפליקס, הראשונה שנעשתה בגרמנית.
הסדרה עלתה לנטפליקס ב-1 בדצמבר 2017.
הסדרה נוצרה בשיתוף פעולה בין ברבן בו אודאר לבין יאנטה פריס (Jantje Friese).
חודשה לעונה שנייה על ידי נטפליקס, שעלתה ב-21 ביוני 2019. העונה השלישית והאחרונה עלתה ב-27 ביוני 2020.
ילדים אבודים שלא נמצאו, גופות מהעבר, אירועים על-טבעיים וסודות משפחה מערערים את הסדר בווינדן, עיירה קטנה בגרמניה, ומהדהדים טרגדיות מהעבר.
היעלמותם של שני ילדים בתקופות שונות חושפת יחסים מעורערים, חיים כפולים ואת עברן האפל של ארבע משפחות שיוצאות למסע חיפוש אחר האמת.
המסע מגלה את נבכיה של תעלומה סבוכה המתפרשת על פני שלושה דורות.
רצף הזמן העלילתי נע בין העבר, ההווה והעתיד.
בעונה הראשונה לאחר היעלמותם של הילדים מתגלה כי המערות שנמצאות ליד העיירה הן למעשה שער שמחבר בין שלוש תקופות זמן שונות.
וחטיפת הילדים נעשתה על מנת לבצע ניסיונות להפעלת מכונת זמן.
בעונה השנייה מתגלה עתיד קודר כאשר הדמויות מגלות כי בשנת 2020 תתקיים אפוקליפסה, ובניסיון למנוע אותה, הן למעשה מוודאות את התרחשותה מבלי להתכוון.
בעונה השלישית והאחרונה של הסדרה, העלילה נעה במרחב זמן נוסף בעולם מקביל בו גיבור הסדרה, יונאס, לא נולד מעולם.
העלילה מתכתבת עם הסיפור התנ"כי של אדם וחוה, הנחש והתפוח ומגיעה אל סופה הדרמטי כאשר הדמויות מבינות כי עולמן הוא תוצר לוואי של ניסיון ליצור מכונת זמן בעולם האמיתי.
הן מצליחות למנוע את יצירת המכונה, וסוגרות את הלולאה האינסופית שיצרו בחייהם.
מיכאל קנוואלד (סבסטיאן רודולף ) — 43, שהתאבד בשנת 2019. נולד כמיקל נילסן.
האנה (לבית קרוגר) (מאיה שונה ) — אשתו של מיכאל ואמו של יונאס, שעובדת כמעסה.
מנהלת רומן עם אולריש נילסן ובהמשך גם עם גרסתו הצעירה של איגון טידמן בשנות ה-50.
העניקה עדות שווא על כך שאולריש אנס את קתרינה על מנת לפגוע בקשר ביניהם.
יונאס קנוואלד (לואיס הופמן) — בן 16, גיבור הסדרה.
בנם של מיכאל והאנה, החבר הכי טוב של ברטוש טידמאן.
מגלה את סוגיית המסע בזמן בעיקר הודות לגרסה המבוגרת שלו.
בסוף הסדרה מצליח להתיר את לולאת הזמן.
אנדראס פיטשמאן — משחק את יונאס (2052) או "הזר".
מנחה את יונאס הצעיר ומונע ממנו לשנות את העבר, בזמן שהוא עצמו מנסה לסגור את השער שנוצר במערות ווינדן, ובמעשיו למעשה יוצר אותו בטעות.
לאחר האפוקליפסה הגיע לשנות ה-20 וניסה לבנות שם מכונת זמן.
אדם - הגרסה המבוגרת ביותר של יונאס.
קירח ומצולק בגלל המסע בזמן.
מנסה להרוס את הקשר בין שני העולמות ומחולל רבים מאירועי הסדרה בכך שדאג מראש שהם ייתרחשו.
הוא מוודא את קיום האפוקליפסה בשני העולמות על מנת לרתום את כוחן לשם הרג מרתה הצעירה (הנושאת ברחמה את בנו, אשר נחשד בתור הסיבה לקשר בין העולמות).
אינס קנוואלד (אנגלה וינקלר) — אחות לשעבר, אמו המאמצת של מיכאל וסבתו של יונאס
לנה אורצנדובסקי — אינס (1953)
אולריש נילסן (אוליבר מזוצ'י), קצין משטרה ואב לשלושה.
אחיו נעדר לפני 33 שנה (ולמעשה הועבר לעתיד).
לאחר היעלמותו של מיקל, נוסע בזמן לשנות ה-50 ופוצע קשות את הלגה דופלר הילד משום שהוא חושב שהלגה עתיד לחטוף את בנו בעתיד.
אולריש נחשד כרוצח ילדים שנעלם באותו הזמן ונכלא במוסד לחולי נפש עד סוף ימיו.
לודגר בוקלמאן — אולריש (1986)
קתרינה נילסן (יורדיס טריבל) — מנהלת בית הספר התיכון, אשתו של אולריש ואמא לשלושה.
בעונה השלישית היא נוסעת לשנות ה-80 לנסות להציל את אולריש ומיקל, אך מוצאת את מותה בידי אמה לאחר שתקפה אותה.
מגנוס (מוריץ יאן ) — בנם המתבגר של הזוג נילסן.
מנהל מערכת יחסים עם פרנציסקה דופלר.
מרתה (ליסה ויקארי ) — בתם המתבגרת של אולריש וקתרינה נילסן וחברתו של ברטוש (וחברתו לשעבר של יונאס).
מושא אהבתו של יונאס אף על פי שהיא מתגלה כדודתו.
אווה - הגרסה העתידית של מרתה מהיקום המקביל בו יונאס לא נולד.
הצילה את יונאס מהאפוקליפסה ונכנסה ממנו להיריון.
בנם המשותף נחשד על ידי אדם למקור של הקשר, והוא מנסה למנוע את קיומו, בעוד אווה מנסה לשמור עליו בחיים.
הניגוד הזה הוא הבסיס לכל אירועי הסדרה.
מיקל (דאן לנרד ליברנץ) — בן 11, חובב קסמים.
בנם הצעיר של בני נילסן, שנעלם ב-2019 והגיע לשנות ה-80, שם גודל על ידי אינס קאנוואלד.
טרונטה נילסן (וולטר קריי) — אבא של אולריש ומאדס, בנה של אגנס ואב לא ידוע (המתגלה כבנם העתידי של יונאס ומרתה שנסע בזמן).
פליקס קריימר — טרונטה (1986)
יאנה נילסן (טטיה זייבט ) – אשתו של טרונטה ואמא של אולריש ומאדס.
מאדס – בנם של טרונטה ויאנה נילסן, אחיו הצעיר של אולריש, נעלם ב-9 באוקטובר 1986, בגיל 12. למעשה גופתו הועברה ל-2019 ונמצאה בבונקר בו נעלם בשנות ה-80.
אגנס נילסן (אנטייה טראואה, 1953) — אמא של טרונטה וסבתא של אולריש.
אחותו של נוח וחברה בארגון 'סיק מונדוס'.
ד"ר פיטר דופלר (סטפן קמפווירת'), בעלה של שרלוטה והפסיכולוג של יונאס.
מסתיר את נטייתו המינית מה שמוביל לבעיות בנישואיו עם שרלוטה.
שרלוטה דופלר (קרולין איינכהורן) — מפקחת המשטרה של וינדן, אשתו של פיטר.
נמצאה כתינוקת ללא הורים על ידי טאנהאוס.
מתגלה כי נולדה בעתיד לנח ולבתה אליזבת', והועברה לעבר על ידי גרסאות עתידיות של אמה ושל עצמה.
פרנציסקה דופלר (ג'ינה אליס סשיביץ ) – בתם המתבגרת של פיטר ושרלוטה.
במערכת יחסים עם מגנוס נילסן.
אליזבת דופלר (קרלוטה פון פלקנהאין) – בת 8, בתם החירשת של פיטר ושרלוטה.
בעתיד הרחוק כמבוגרת היא מנהיגה כת, ומביאה לעולם יחד עם נח את אמה, שרלוטה.
הלגה דופלר (הרמן באייר) — בן 75, אביו של פיטר, עובד לשעבר בתחנת הכוח הגרעינית, סובל משיטיון
הוכה על ידי אולריש נילסן שניסה בכך למנוע את חטיפתו של מיקל.
לאחר מכן הועבר בזמן לשנות ה-80 ובילה זמן רב עם נח.
ברנד דופלר (מיכאל מנדל, 1986) – אביו של הלגה, סבו של פיטר, מייסד תחנת הכוח הגרעינית של וינדן.
מתגלה בסוף הסדרה כאביה של רגינה.
גרטה דופלר (קורדיליה וואגה, 1953) — אשתו של ברנד דופלר, אמא של הלגה
טנהאוס (ארנד קלאיביטר) — שען, סבא של שרלוטה.
יצר את מכונת הזמן באמצעות ספר שלכאורה כתב, אך קיבל גרסה מוגמרת שלו מהעתיד.
מתגלה כי גרסה שלו ביקום אחר יצרה את המסע בזמן שהוביל להיווצרות הלולאה האינסופית שמתוארת בסדרה.
כריסטיאן סטייר — טנהאוס (1986)
ארנד קלאיביטר — טנהאוס (1953)
רגינה טידמאן (דבורה קויפמן) – אמא של ברטוש ומנהלת בית ההארחה.
חולה בסרטן בעונה השנייה ובעונה השלישית נרצחת על ידי טרונטה.
לידיה מריה מקרידס — רגינה (1986).
מוטרדת על ידי אולריש וקתרינה וכך מתפתחת האיבה ביניהם.
אלכסנדר טידמאן (פטר בנדיקט) — בעלה של רגינה ומנהל המפעל הגרעיני ב-2019. בעבר נקרא בוריס ניוולד
בלה גאבור לנץ — אלכסנדר (קולר) טידמאן (1986).
ברטוש טידמאן (פול לוקס) — בנה של רגינה, החבר הטוב ביותר של יונאס, החבר של מרתה נילסן בתחילת הסדרה.
בשלב מסוים חובר לנח ומסייע לו בענייני המסע בזמן.
רגע לפני האפוקליפסה הגיע לשנות ה-20 ונתקע שם עם חבריו.
פגש את סיליה ויחד איתה הביא לעולם את האנו (נח) ואגנס.
בילה את חייו הבוגרים בחפירת המערה של ווינדן יחד עם בנו נח, ונרצח על ידי בנו כשפקפק בתוכניתו של אדם.
קלאודיה (ליסה קראוזר) — אמה של רגינה וסבתא של ברטוש.
נוסעת בזמן ומחוללת הרבה מאירועי הסדרה.
יוליקה ג'נקינס — קלאודיה (1986), המנהלת האישה הראשונה של תחנת הכוח הגרעינית.